8501 Elektrické motory a generátory (okrem generátorových agregátov) Do tejto podpoložky patria elektrické stierače predného skla automobilov, bez ramienok alebo vlastných stieračov, ale s príslušným prevodovým mechanizmom (čelné ozubené kolo a oscilačná spojovacia tyč), ktoré premieňajú rotačný pohyb na oscilačný.

8502 Elektrické generátorové agregáty a rotačné meniče (konvertory) Okrem elektrického zariadenia opísaného vyššie vo vysvetlivkách HS k položke 8502 , časti (I) a (II), do tejto položky patria kaskádové konvertory, Ward-Leonardove zariadenia a rotačné odfázovače.

8502 39 20 Turbogenerátory Turbogenerátory sú riadené priamo plynovými alebo parnými turbínami. Majú pevný cylindrický rotor s pozdĺžnymi drážkami, na ktorých sú upevnené indukčné cievky. Rotor môže tvoriť jeden kus alebo môže pozostávať z niekoľkých pevných sekcií. Turbogenerátory sú obvykle chladené vzduchom, ale vysokokapacitné druhy sú chladené vodíkom.

8503 00 Časti a súčasti určené výlučne alebo hlavne na stroje položky 8501 alebo 8502 Do tejto položky nepatria svorkovnice na elektrické motory (položka 8536 ).

8504 Elektrické transformátory, statické meniče (napríklad usmerňovače) a induktory Okrem výrobkov uvedených vo vysvetlivkách HS k položke 8504 , do tejto položky patria: 1. nastaviteľné transformátory (napríklad kurzorové transformátory) a transformátory s meniteľným prevodom; 2. rozptylové transformátory pre žiarivky; 3. špeciálne transformátory na komunikačnú techniku; 4. kompenzačné tlmivky; 5. výstupné cievky; 6. vyhladzovacie tlmivky; 7. tlmivky s pohyblivým jadrom na zmenu indukčnosti; 8. predradné tlmivky na elektrické výbojky; 9. Pupínové cievky; 10. Godefroyové cievky; 11. stabilizované prúdové zdroje (usmerňovač s regulátorom). Do tejto položky tiež patria selénové usmerňovacie prvky, či už jednotlivé (hlavne selénové dosky) alebo násobné. Avšak, do tejto položky nepatria germániové alebo kremíkové monokryštálové usmerňovače obsahujúce diskrétne prvky (napríklad usmerňovacie diódy) alebo usmerňovače obsahujúce integrované obvody, hlavne mikroobvody, vybavené tiež chladiacim alebo izolujúcim zariadením, atď. Poznámka 8 k tejto kapitole zatrieďuje tieto prvky do položky 8541 alebo 8542 (pozri tiež poznámku 2 k tejto kapitole). Ďalej do tejto položky nepatria: a) spínače napäťových stupňov na transformátory (položka 8536 ); b) usmerňovacie elektrónky, výbojky, a žiarivky ako sú fanatróny, tyratróny, ignitróny a vysokonapäťové usmerňovacie elektrónky na röntgenové zariadenie (podpoložka 8540 89 00 ); c) napäťové regulátory položky 9032 .

8504 40 30 Druhu používaného s telekomunikačnými prístrojmi, strojmi na automatické spracovanie údajov a ich jednotkami Do tejto podpoložky patria statické meniče do telekomunikačných prístrojov alebo strojov na automatické spracovanie údajov a ich jednotky, ktoré: — obvykle majú stabilizačné obvody; — majú výstupné napätie napríklad 3,3, 5, 12, 24, 48 alebo 60 V typické pre tieto prístroje. Statické meniče do telekomunikačných prístrojov alebo strojov na automatické spracovanie údajov a ich jednotiek slúžia na premenu napríklad striedavého elektrického prúdu (AC) z napájania z elektrickej siete na požadovaný jednosmerný elektrický prúd (DC). Používaním takzvaného neprerušiteľného zálohového energetického zdroja (UPS), spolu so strojmi na automatické spracovanie údajov sa zabezpečuje „náhradná energia“ (spolu s tzv. „Power Good Signal“) v prípade prerušenia dodávky energie a tým sa zabráni strate údajov.

8504 90 05 Elektronické zostavy pre výrobky podpoložky 8504 50 20 Na účely definície termínu „elektronické zostavy“ pozri vysvetlivky k podpoložke 8443 99 10 .

8504 90 91 Elektronické zostavy pre výrobky podpoložky 8504 40 30 Na účely definície termínu „elektronické zostavy“ pozri vysvetlivky k podpoložke 8443 99 10 .

8505 Elektromagnety; permanentné magnety a výrobky určené na zmagnetizovanie na permanentné magnety; upínacie dosky, skľučovadlá a ostatné podobné upínacie zariadenia, s elektromagnetmi alebo permanentnými magnetmi; elektromagnetické spojky a brzdy; elektromagnetické zdvíhacie hlavy

8505 90 29 Ostatné Do tejto podpoložky patria elektrické ovládacie magnety namontované na dverách osobných automobilov a vytvárajúce tak časť centrálneho systému zamykania dverí. Tieto systémy sú napojené k napájaciemu zdroju vozidla a sú ovládané riadiacimi signálmi z elektrického ovládacieho zariadenia, ktoré patrí k systému. Ak sa jedny z dverí ručne otvoria alebo zatvoria, elektromagneticky sa otvoria alebo zatvoria súčasne ostatné dvere vozidla. Avšak, do tejto podpoložky nepatria solenoidom ovládané vstrekovacie ventily na vznetové alebo zážihové piestové spaľovacie motory, ktorých ventilové telesá a ihly sú vybavené vinutím magnetu a kotvou magnetu (podpoložka 8409 91 00 alebo 8409 99 00 ).

8506 Galvanické články a batérie

8506 10 11 Valcové články Valcové články majú kruhový priemer. Kladné a záporné póly sú na protiľahlých koncoch. Dĺžka valcových článkov je väčšia ako ich priemer:

8506 10 91 Valcové články Pozri vysvetlivky k podpoložke 8506 10 11 .

8506 50 10 Valcové články Pozri vysvetlivky k podpoložke 8506 10 11 .

8506 50 30 Gombíkové články Výška gombíkových článkov je menšia alebo rovnaká ako priemer:

8507 Elektrické akumulátory, vrátane ich separátorov, tiež pravouhlé (vrátane štvorcových)

8507 20 20 a 8507 20 80 Ostatné olovené akumulátory Okrem akumulátorov druhov používaných piestových motorov (pozri podpoložky 8507 10 20 a 8507 10 80 ), patria do týchto podpoložiek elektrické olovené akumulátory, uvedené vysvetlivkách HS k položke 8507 , tretí odsek, bod (1). Tieto akumulátory sa používajú napríklad na pohon elektrických vozidiel a zásobovanie energiou telekomunikačných zariadení.

8507 30 20 a 8507 30 80 Niklo-kadmiové Akumulátory týchto podpoložiek sa používajú hlavne v bezpečnostných svietidlách baníkov a často ako náhrada suchých batérií v prístrojoch ako sú prenosné rádiá, televízory, elektrické holiace strojčeky a ostatné elektrické spotrebiče.

8507 80 00 Ostatné akumulátory Do tejto podpoložky patria striebro-zinkové a striebro-kadmiové akumulátory.

8507 90 30 a 8507 90 80 Časti a súčasti Do týchto podpoložiek nepatria spojovacie časti akumulátorových prvkov (podpoložka 8536 90 95 ).

8509 Elektromechanické zariadenia pre domácnosť, so vstavaným elektrickým motorom, iné ako vysávače položky 8508

8509 80 00 Ostatné zariadenia Do tejto podpoložky patria elektrické sady na manikúru a pedikúru s vlastným elektrickým motorom, ktoré sú pripojené káblom k energetickej jednotke prístroja.

8510 Holiace strojčeky, strojčeky na strihanie vlasov a srsti a depilačné prístroje, so vstavaným elektrickým motorom

8510 10 00 Holiace strojčeky Do tejto podpoložky patria holiace strojčeky so vstavaným strojčekom na strihanie vlasov.

8511 Elektrické zapaľovacie alebo spúšťacie prístroje a zariadenia druhu používaného na zážihové alebo vznetové spaľovacie motory (napríklad magnetické zapaľovače, magneto-dynamá, zapaľovacie cievky, zapaľovacie a žeraviace sviečky, spúšťače); generátory (napríklad dynamá, alternátory) a regulačné spínače druhov používaných s týmito motormi

8511 40 00 Spúšťače, tiež pracujúce ako štartovacie generátory Zariadenia tejto podpoložky zvyčajne pracujú na 6, 12 alebo 24 V a majú špeciálne prvky na pripevnenie k motoru. Do tejto podpoložky patria: 1. spúšťače motorov s výsuvnou kotvou, spúšťače s pozdĺžnym posuvom, spúšťače so špirálovým pohybom a spúšťače s pozdĺžnym a špirálovým pohybom; 2. zariadenie, ktoré je výsledkom spojenia (kombinácia) spúšťača a generátora do jednej jednotky.

8512 Elektrické prístroje osvetľovacie alebo signalizačné (okrem výrobkov položky 8539 ), elektrické stierače, rozmrazovače a odhmlievače, druhu používaného na bicykle alebo motorové vozidlá

8512 30 10 Poplachové zariadenia na ochranu proti vlámaniu druhu používaného pre motorové vozidlá Pozri vysvetlivky HS k položke 8512 , druhý odsek, (11).

8512 90 90 Ostatné Do tejto podpoložky patria rámy a reflektory predných svetiel a ramená stieračov, tiež so stieračmi na elektrické stierače predných skiel. Avšak do tejto podpoložky nepatria objímky žiaroviek (podpoložka 8536 61 10 alebo 8536 61 90 ).

8514 Elektrické priemyselné alebo laboratórne pece a rúry (vrátane fungujúcich s indukčnou alebo dielektrickou stratou); ostatné priemyselné alebo laboratórne zariadenia na tepelné spracovanie materiálov indukčnou alebo dielektrickou stratou

8514 20 80 Dielektrické pece a rúry Typy mikrovlnných rúr používaných v reštauráciách, jedálňach, a pod., sa líšia od spotrebičov pre domácnosť položky 8516 výkonom a objemom pece. Takéto pece s výkonom vyšším ako 1 000 W alebo objemom väčším ako 34 litrov sa považujú za pece na priemyselné použitie. Pre mikrovlnné rúry, ktoré sú pod jedným krytom kombinované s grilom alebo iným typom pece, sa uvedený výkon týka len mikrovlnnej časti. Zatriedenie takejto kombinácie nie je ovplyvnené kritériom objemu pece. Mikrovlnné rúry s výkonom, ktorý nie je vyšší ako 1 000 W a s objemom pece nepresahujúcim 34 litrov sú určené na domáce použitie (položka 8516 ).

8516 Elektrické prietokové alebo zásobníkové ohrievače vody a ponorné ohrievače; elektrické zariadenia na vykurovanie priestorov a pôdy; elektrotepelné zariadenia na úpravu vlasov (napríklad sušiče vlasov, kulmy na vlasy, prístroje na trvalú onduláciu) a sušiče rúk; elektrické žehličky; ostatné elektrotepelné prístroje druhu používaného v domácnosti; elektrické vykurovacie odpory, iné ako položky 8545

8516 10 11 a 8516 10 80 Elektrické prietokové alebo zásobníkové ohrievače vody a ponorné ohrievače vody Do týchto podpoložiek patria: 1. ohrievače vody, ktoré pracujú ako prietokové ohrievače vody a zásobníkové ohrievače vody; 2. elektrické ohrievače (bojlery), ktoré produkujú len horúcu vodu, alebo horúcu vodu a nízkotlakovú paru súčasne. Do týchto podpoložiek nepatria elektricky vyhrievané parné kotle a kotle na „prehriatu vodu“ (položka 8402 ) a elektricky vyhrievané elektrické kotle na centrálne kúrenie (položka 8403 ).

8516 21 00 až 8516 29 99 Elektrické zariadenia na vykurovanie priestorov a pôdy Do týchto podpoložiek patria: 1. elektrické tepelné zariadenia do sáun; 2. batériou ovládané tepelné zariadenia na ohriatie a rozmrazenie zamrznutých dverí motorových vozidiel pomocou tepelného prvku umiestneného v zámku. Tieto malé tepelné zariadenia môžu obsahovať žiarovku položky 8513 na osvetlenie pracovného priestoru.

8516 50 00 Mikrovlnné rúry a pece Pozri vysvetlivky k podpoložke 8514 20 80

8516 60 10 Sporáky (aspoň s rúrou a špirálou) Sporáky obsahujú aspoň rúru a špirálu (môžu mať tiež mikrovlnnú jednotku alebo gril).

8516 79 70 Ostatné Okrem zariadení opísaných vo vysvetlivkách HS k položke 8516 , časť (E), body (5) až (20), do tejto podpoložky patria: 1. sauny s infračervenými žiaričmi (jednotlivé kabíny); 2. dosky na ohrievanie nôh; 3. elektricky ohrievané obuvnícke napináky; 4. zariadenia na čistenie kontaktných šošoviek, pozostávajúce z dvoch malých elektricky vyhrievaných komôr so šrobovacími viečkami, do ktorých sa vkladajú kontaktné šošovky a v ktorých sa vyhrieva čistiaca tekutina.

8516 80 20 a 8516 80 80 Elektrické vykurovacie odpory Do týchto podpoložiek patria drôty, káble pásky a podobné, ktoré sú izolované a poskytujú teplo na vyhrievanie stropov, stien, trubiek, nádob atď. Avšak, do týchto podpoložiek nepatria tepelné odpory pripojené k častiam zariadenia, napríklad základné dosky žehličiek a platní, elektrických sporákov (podpoložka 8516 90 00 ).

8517 Telefónne súpravy, vrátane telefónov pre celulárnu sieť alebo pre ostatné bezdrôtové siete; ostatné prístroje na prenos alebo príjem hlasu, obrazu alebo ostatných dát, vrátane prístrojov na komunikáciu v drôtovej alebo bezdrôtovej sieti [ako v lokálnej (LAN), tak aj v rozsiahlej (WAN) sieti], iné ako prístroje na prenos alebo príjem položky 8443 , 8525 , 8527 alebo 8528

8517 12 00 Telefóny pre celulárne siete alebo pre ostatné bezdrôtové siete Pozri vysvetlivky HS k položke 8517 , časť (I), (B). Do tejto podpoložky patria telefóny pre celulárne siete, tzv. „mobilné telefóny“. „Mobilné telefóny“ majú tieto charakteristické vlastnosti: — majú „vreckové rozmery“, t. j. ich rozmery pri meraní v najkompaktnejšej forme nepresahujú 170 mm × 100 mm × 45 mm, — sú prevádzkyschopné bez externého zdroja napájania, — sú vybavené mikrofónom, ako aj slúchadlom a/alebo reproduktorom, a to v rámci zariadenia ako takého alebo formou snímateľnej náhlavnej súpravy predkladanej spolu s „mobilným telefónom“, na prenos a príjem hlasu umožňujúceho hlasovú komunikáciu, — obsahujú ďalšie komponenty, ako napríklad zosilňovač a telefónnu anténu, ktoré zabezpečujú obojsmerný prenos hlasu na krátke vzdialenosti v rámci siete tvorenej základnými stanicami podpoložky 8517 61 , ktoré využívajú frekvenčné pásma pre mobilnú telefóniu, — ak sú vybavené modulom SIM („Subscriber Identity Module“) rôznych druhov (fyzický alebo softvérový), dokážu zabezpečiť po jeho aktivovaní telefónnu komunikáciu prostredníctvom celulárnych sietí. Môžu umožňovať tiesňové volania bez modulov SIM. „Mobilné telefóny“ môžu mať aj ďalšie funkcie, ako napríklad prijímanie a odosielanie krátkych textových správ SMS („Short Message Service“) a multimediálnych správ MMS („Multimedia Messaging Service“); emailov; prepojovanie paketov na prístup k internetu; vysielanie a príjem signálov na určenie polohy; navigáciu, plánovanie trasy, mapy, odosielanie a prijímanie okamžitých správ, VOIP (Voice over Internet Protocol); osobný digitálny asistent PDA („Personal Digital Assistant“); hry; príjem rádiových alebo televíznych signálov; zber dát, zaznamenávanie a reprodukovanie zvuku a obrazu. Bez ohľadu na tieto doplnkové funkcie, funkcia mobilnej telefónie je vo všeobecnosti hlavnou funkciou mobilných telefónov, ktoré vykazujú všetky vyššie uvedené vlastnosti. Je to tak napríklad vtedy, keď funkcia telefónie má prednosť pred všetkými ostatnými funkciami vrátane prípadov, keď sú užívateľovi oznámené prichádzajúce hovory bez ohľadu na práve používané sekundárne funkcie.

8517 18 00 Ostatné Okrem telefónnych prístrojov opísaných vo vysvetlivkách HS položka 8517 , časť (I), (A), patria do tejto podpoložky tlačidlové telefónne prístroje, ktoré majú zabudovaný čítač magnetických kariet, zobrazovaciu jednotku údajov, dosku elektronických obvodov s mikroprocesorom, niekoľko údajových pamätí, hodiny a modulátor – demodulátor (modem). Tieto prístroje môžu byť použité nielen ako telefónny prístroj, ale tiež (napríklad v supermarketoch) ako dátové terminály, napríklad na overenie magnetických kreditných kariet, alebo šekov, alebo na prenos dát o predaji telefónnymi linkami do strojov na automatické spracovanie údajov.

8517 62 00 Prístroje na príjem, konverziu a prenos alebo obnovenie hlasu, obrazu alebo ostatných dát, vrátane prístrojov na prepájanie, spájanie a smerovanie Do tejto podpoložky patria dve skupiny prístrojov: 1. prístroje na príjem, konverziu a prenos hlasu, obrazu alebo iných dát; 2. prístroje na regeneráciu hlasu, obrazu alebo iných dát. Do tejto podpoložky patria: 1. karty pre sieťové rozhrania; 2. modemy; 3. opakovače (repeaters); 4. rozbočovače (hubs); 5. mosty – bridges (vrátane prepínačov – switches); 6. smerovače (routers). Do tejto podpoložky tiež patria jednotky, v ktorých sú prvky vysielača a prijímača umiestnené v rôznych skrinkách za predpokladu, že vytvárajú funkčnú jednotku. Aby boli pokladané za funkčnú jednotku musí byť prístroj vysielač-prijímač inštalovaný vo vzájomnej blízkosti (napríklad v rovnakej budove alebo vozidle) a musia mať spoločné prvky, ako napríklad anténa. Do tejto podpoložky patria takisto „bezdrôtové náhlavné súpravy“ (wireless headsets), ktoré sú určené predovšetkým alebo výlučne na použite s telefónmi pre celulárnu sieť (mobilné telefóny) a ktoré sa zavesia na ucho, čím sa používateľovi umožní komunikovať s voľnými rukami. Používateľ prostredníctvom nich môže ovládať niekoľko funkcií telefónu (prijatie hovoru, ukončenie hovoru a vytáčanie čísla) v okruhu do 10 m od telefónu a takisto prispôsobovať hlasitosť zvuku v slúchadle Súčasťou súpravy je rádiový prijímač/vysielač, pomocou ktorého je možná komunikácia cez mobilný telefón prostredníctvom bezdrôtovej technológie bluetooth. Energetický zdroj je nabíjateľná batéria, ktorou sú vybavené. Do tejto podpoložky patria takisto „bezdrôtové náhlavné súpravy“ (wireless headsets), ktoré sú určené výlučne alebo hlavne na použite s telefónmi pre celulárnu sieť (mobilné telefóny), určené na zavesenie na ucho, čím sa používateľovi umožní komunikovať s voľnými rukami. Umožňujú používateľovi ovládať funkcie telefónu ako prijatie hovoru, ukončenie hovoru a voľbu čísla (napríklad opätovnú voľbu posledného čísla) vo vzdialenosti približne 10 m od mobilného telefónu a takisto prispôsobiť hlasitosť slúchadiel. Tieto náhlavné súpravy obsahujú rádiový rijímač/vysielač, pomocou ktorého je možná komunikácia cez mobilný telefón prostredníctvom bezdrôtovej technológie, napríklad „Bluetooth“.

8517 69 10 Videotelefóny Pozri vysvetlivky HS k položke 8517 , časť (II), (C). Do tejto podpoložky tiež patria priemyselné televízne systémy pozostávajúce z kamery, panelu s niekoľkými tlačidlami a s jedným alebo viacerými monitormi, ktoré sú pripojené na komunikačnú stanicu a koaxiálnych káblov na prepojenie rôznych prvkov, dodávané vo forme súpravy určenej na predaj v malom. Výrobky tejto podpoložky môžu byť kombinované s otváračom elektrických dverí, signalizačným zariadením alebo svetelným zdrojom.

8517 69 30 Prijímacie prístroje na rádiotelefóniu alebo rádiotelegrafiu Do tejto podpoložky patria: 1. pevné prijímacie prístroje (vrátane prístrojov používaných predovšetkým vo veľkých zariadeniach) a špeciálne prístroje ako napríklad utajovacie zariadenia (napríklad invertory spektra); niektoré prijímače, nazývané „diverzifikované prijímače“, využívajú viacero technológií príjmu na to, aby nedochádzalo ku kolísaniu rádiového signálu; 2. prijímače na rádiotelefóniu pre motorové vozidlá, lode, lietadlá, vlaky atď; 3. prijímače pre rádiotelegrafické systémy na lokalizáciu osôb; 4. prijímače pre simultánne tlmočenie na viacjazyčných konferenciách; 5. špeciálne prijímače pre núdzové signály lodí, lietadiel atď; 6. prijímače pre telemetrické signály; 7. „faxové“ rádiotelegrafické zariadenia na príjem kópií dokumentov, novín, plánov, správ atď. na scitlivený papier.

8517 69 90 Ostatné Do tejto podpoložky patria: 1. pevné vysielače. Niektoré typy, používané najmä vo veľkých zariadeniach, zahŕňajú špeciálne prístroje ako utajovacie zariadenia (napríklad invertory spektra) a multiplexné zariadenia (využívané na súbežné vysielanie viac ako dvoch správ); 2. vysielače pre rádiotelefóniu určené pre motorové vozidlá, lode, lietadlá, vlaky atď; 3. vysielače pre rádiotelegrafické systémy na lokalizáciu osôb; 4. rádiové vysielače pre simultánne tlmočenie na viacjazyčných konferenciách; 5. automatické vysielače núdzových signálov lodí, lietadiel atď; 6. „faxové“ rádiotelegrafické zariadenia na vysielanie kópií dokumentov, novín, plánov, správ atď; 7. vysielače telemetrických signálov.

8518 Mikrofóny a ich stojany; reproduktory, tiež vstavané; slúchadlá všetkých druhov, tiež kombinované s mikrofónom, a súpravy pozostávajúce z mikrofónu a jedného alebo viacerých reproduktorov; elektrické nízkofrekvenčné zosilňovače; súpravy elektrických zosilňovačov zvuku Do tejto položky patria samostatne predkladané a prípadne kombinované bezdrôtové mikrofóny, slúchadlá a reproduktory. Do tejto položky nepatria: 1. samostatne predkladané bezdrôtové mikrotelefóny pre linkové telefónne súpravy (pozri vysvetlivky HS k podpoložke 8517 62 ); 2. samostatne predkladané bezdrôtové náhlavné súpravy (kombinácia náhlavného slúchadla a mikrofónu) s funkciou vytáčania čísla (pozri vysvetlivky HS k podpoložke 8517 62 00 ).

8519 Prístroje na záznam alebo reprodukciu zvuku

8519 81 15 Vreckové kazetové prehrávače Na účely stanovenia rozmerov týchto prístrojov treba použiť poznámku k podpoložkám 1 k 85. kapitole, pričom treba brať do úvahy aj rozmery skrinky; výčnelky ako sú tlačidlá, uzatváracie zariadenia a zabezpečovacie páky netreba brať do úvahy.

8519 81 35 Ostatné Do tejto podpoložky nepatria prístroje na reprodukciu zvuku, tzv. MP3 prehrávače, ktoré využívajú optické médiá a ktoré majú integrované zariadenia, ktoré sa prostredníctvom softvéru môžu následne aktivovať, aby prijímali rozhlasové signály (položka 8527 ).

8519 81 45 Ostatné Vysvetlivky k podpoložke 8519 81 35 sa použijú s príslušnými zmenami.

8519 81 95 Ostatné Vysvetlivky k podpoložke 8519 81 35 sa použijú s príslušnými zmenami.

8522 Časti, súčasti a príslušenstvo vhodné na použitie výlučne alebo hlavne s prístrojmi položiek 8519 alebo 8521

8522 90 41 a 8522 90 49 Elektronické zostavy Pozri vysvetlivky k podpoložke 8443 99 10 .

8523 Disky, pásky, pevné energeticky nezávislé pamäťové zariadenia, „smart karty“ a ostatné médiá na záznam zvuku alebo podobný záznam, tiež nahraté, vrátane matríc a galvanických odtlačkov na výrobu diskov, okrem výrobkov 37. kapitoly V prípade, že sa médiá tejto položky predkladajú spolu s iným tovarom, malo by sa pri zatrieďovaní vychádzať z týchto zásad: 1. ak médium a iné výrobky tvoria tovar dodávaný v súboroch na maloobchodný predaj podľa všeobecného pravidla 3 b) pre interpretáciu kombinovanej nomenklatúry, mal by sa súbor zatriediť na základe tohto pravidla, alebo 2. ak médium a iné výrobky netvoria tovar dodávaný v súboroch na maloobchodný predaj podľa všeobecného pravidla 3 b) pre interpretáciu kombinovanej nomenklatúry, malo by sa médiu zatriediť do osobitnej príslušnej podpoložky.

8523 21 00 Karty so zabudovaným magnetickým prúžkom Do tejto podpoložky patria takisto tlačoviny ako cestovné a palubné lístky, na ktorých je jeden alebo viac magnetických prúžkov.

8523 29 15 Bez záznamu Do tejto podpoložky tiež patria pásky, ktoré treba ešte pred použitím rozrezať na žiadanú veľkosť.

8523 41 10 Disky pre laserové snímacie systémy so záznamovou kapacitou nepresahujúcou 900 megabytov, iné ako vymazateľné Táto podpoložka sa vzťahuje na zapisovateľné kompaktné disky (CD-R). CD-R sa obvykle vyrábajú z bezfarebného priehľadného polykarbonátu s hrúbkou 1,2 mm. Vrchná strana je potiahnutá reflexnou vrstvou zlatej alebo striebornej farby a môže byť potlačená. Spodná strana je pokrytá vrstvou farbiva a ochrannou vrstvou. Majú priemer 8 alebo 12 cm, alebo môžu mať tvar karty. Ich záznamovú kapacitu možno kontrolovať pomocou prístrojov na čítanie/zapisovanie a príslušného záznamového softvéru. Hoci záznam na takéto disky možno vykonať jedným alebo viacerými krokmi, zaznamenané informácie nemožno vymazať.

8523 41 30 Disky pre laserové snímacie systémy so záznamovou kapacitou presahujúcou 900 megabytov ale nepresahujúcou 18 gigabytov, iné ako vymazateľné Táto podpoložka sa vzťahuje na zapisovateľné digitálne viacúčelové disky (DVD/+R). Na rozdiel od CD-R podpoložky 8523 41 10 , DVD-/+R pozostávajú z dvoch zlepených polykarbonátových vrstiev s hrúbkou 0,6 mm. Tento fyzikálny rozdiel možno identifikovať preskúmaním vonkajšej hrany disku. Majú priemer 8 alebo 12 cm. Ich záznamovú kapacitu možno kontrolovať pomocou prístrojov na čítanie/zapisovanie a príslušného záznamového softvéru. Hoci záznam na takéto disky možno vykonať jedným alebo viacerými krokmi, zaznamenané informácie nemožno vymazať.

8523 41 90 Ostatné Do tejto podpoložky patria: 1. optické disky, na ktorých možno zaznamenané informácie vymazať a zaznamenať nové údaje [„prepisovateľné kompaktné disky“ (CD-RW) a „prepisovateľné digitálne viacúčelové disky“ (DVD-/+RW)]. Možno ich identifikovať pomocou záznamového softvéru prístrojov na automatické spracovanie údajov; 2. prepisovateľné DVD-RAM a „minidisky“, ktoré sú obvykle v zásobníkoch.

8523 52 00 „Smart karty“ Pozri vysvetlivky HS k položke 8523 , časť (C), bod (2). Do týchto podpoložiek patria takisto elektronické bezdotykové karty/štítky, ktoré sa zvyčajne skladajú z cievky aktivovanej signálom z čítacieho zariadenia; na cievke sa generuje napätie, ktorým sa napája mikroobvod, ďalej zo systému na generovanie kódu, ktorý po príjme signálu z cievky generuje dáta, a antény na prenos signálu.

8525 Vysielacie prístroje na rozhlasové alebo televízne vysielanie, tiež so zabudovanými prístrojmi na príjem alebo záznam alebo reprodukciu zvuku; televízne kamery, digitálne fotoaparáty a kamkordéry Do tejto položky patria termálne zobrazovacie kamery (thermal-imaging cameras) s infračerveným snímačom, ktorý zachytí tepelné žiarenie a premení ho na obrázky, ktoré predstavujú teplotu individuálnych povrchov alebo objektov v rôznych odtieňoch sivej alebo iných rôznych farieb, ale ktorý nemôže teploty zmerať alebo zachytené merané hodnoty vyčísliť

8525 60 00 Vysielacie prístroje so zabudovaným prijímacím zariadením Do tejto podpoložky tiež patria jednotky, v ktorých sú prvky vysielača a prijímača umiestnené v rôznych skrinkách za predpokladu, že vytvárajú funkčnú jednotku. Aby boli pokladané za funkčnú jednotku musí byť prístroj vysielač-prijímač inštalovaný vo vzájomnej blízkosti (napríklad v rovnakej budove alebo vozidle) a musia mať spoločné prvky, ako napríklad anténa.

8525 80 11 až 8525 80 99 Televízne kamery, digitálne fotoaparáty a kamkordéry Pozri vysvetlivky k položke 8525 , časť (B). Do týchto podpoložiek nepatria elektronické čítacie zariadenia pre zrakovo postihnutých (pozri vysvetlivky k podpoložke 8543 70 90 ).

8525 80 30 Digitálne fotoaparáty Digitálne fotoaparáty tejto podpoložky môžu vždy zaznamenávať statickú snímku buď na internú pamäť alebo na vymeniteľný nosič záznamov. Väčšina z nich má dizajn tradičných fotoaparátov. Digitálne fotoaparáty, ktoré môžu zaznamenávať iba statické snímky, zostávajú zatriedené v tejto podpoložke. Fotoaparáty tejto podpoložky môžu mať tiež funkciu nepretržitého zaznamenávania videa. Ak však takéto prístroje pri využití maximálnej kapacity pamäte dokážu zachytávať video v kvalite rozlíšenia 800 x 600 pixlov (alebo viac) pri rýchlosti 23 snímok za sekundu (alebo viac), nepretržite aspoň počas 30 minút [bez ohľadu na skutočnosť, že zachytené videá sa môžu zaznamenávať v samostatných súboroch s dĺžkou trvania kratšou ako 30 minút], vždy sa zatriedi do podpoložiek 8525 80 91 alebo 8525 80 99 . Ak nie je splnené jedno alebo viacero z uvedených kritérií, prístroj sa zatriedi na základe uplatnenia poznámky 3 k XVI. triede [pozri tiež vykonávacie nariadenie Komisie (EÚ) č. 458/2014]. V porovnaní s kamkordérmi (videokamery so záznamom obrazu a zvuku) v podpoložkách 8525 80 91 a 8525 80 99 , mnoho digitálnych fotoaparátov (ak fungujú ako videokamery) nemá funkciu priblíženia (zoom) pri videozázname. Nezávisle od kapacity pamäte, niektoré fotoaparáty po určitom čase automaticky ukončia videozáznam.

8525 80 91 a 8525 80 99 Kamkordéry Kamkordéry týchto podpoložiek majú vždy funkciu nepretržitého zaznamenávania videa, buď na internú pamäť alebo na vymeniteľné pamäťové médium. Všeobecne majú digitálne kamkordéry týchto podpoložiek iný dizajn ako digitálne fotoaparáty podpoložky 8525 80 30 . Často majú polohovateľný hľadáčik a sú predkladané spolu s diaľkovým ovládaním. Väčšina kamkordérov má pri videozázname funkciu priblíženia (zoom). Skutočnosť, že videokamery zabudované napríklad do športových okuliarov nemajú funkciu optického priblíženia (zoom) nebráni zatriedeniu takýchto výrobkov do podpoložiek 8525 80 91 a 8525 80 99 (pozri vec C-178/14, Vario Tek, ECLI:EU:C:2015:152, body 17 až 29). Digitálne kamkordéry, ktoré môžu zaznamenávať len video, sa vždy zatriedia do týchto podpoložiek. Prístroje, ktoré môžu zaznamenávať tak video, ako aj statické snímky, sa majú zatriediť odvolaním sa na vysvetlivku k podpoložke 8525 80 30 . Tieto podpoložky zahŕňajú diaľkovo ovládané prístroje na zachytávanie a záznam videa a statických obrázkov, ktoré sú zvlášť konštruované na použitie s vrtuľníkmi s viacerými rotormi (tzv. drónmi) napríklad prostredníctvom na to určených kontaktných súčiastok. Tieto prístroje sa používajú na zachytávanie videa a leteckých statických obrázkov prostredia a používateľovi umožňujú vizuálne ovládať let drónu. Uvedené prístroje sa vždy zatrieďujú do týchto podpoložiek bez ohľadu na dĺžku video záznamu, keďže záznam obrazu je hlavnou funkciou. Pozri aj stanovisko k zatriedeniu do harmonizovaného systému č. 8525 80 /3.

8525 80 99 Ostatné Do tejto podpoložky patria kamkordéry na zaznamenávanie nielen obrazu a zvuku, ktorý sníma kamera, ale takisto signálov z vonkajších zdrojov, napríklad DVD prehrávačov, strojov na automatické spracovanie údajov alebo televíznych prijímačov. Takto zaznamenané obrazy sa môžu reprodukovať prostredníctvom externého televízneho prijímača alebo monitora. Do tejto podpoložky tiež patria kamkordéry, v ktorých sa video vstup blokuje krytom alebo iným spôsobom, alebo v ktorých môže byť video prepojenie následne aktivované cez videoprívod pomocou softvéru. Tento prístroj je však prispôsobený na zaznamenávanie televíznych programov, alebo ostatných externých signálov. Kamkordéry, pri ktorých sa môžu zaznamenať iba obrazy snímané kamerou a tieto obrazy je možné reprodukovať prostredníctvom externého televízneho prijímača alebo monitora, patria do podpoložky 8525 80 91 .

8527 Rozhlasové prijímače, tiež kombinované pod spoločným krytom s prístrojom na záznam alebo reprodukciu zvuku alebo s hodinami Pozri vysvetlivky k podpoložke 8525 60 00 , kde sú uvedené vysielacie prístroje so vstavaným prijímacím prístrojom.

8527 12 10 a 8527 12 90 Vreckové rádiokazetové prehrávače Pozri vysvetlivky k podpoložke 8519 81 15 .

8527 13 10 S laserovým snímacím systémom Táto podpoložka zahŕňa rozhlasové prijímače kombinované s prístrojom na záznam alebo reprodukciu zvuku s laserovým snímacím systémom, tiež kombinované s iným prístrojom na záznam alebo reprodukciu zvuku (napríklad kazetového typu) alebo s hodinami. Do tejto podpoložky takisto patria zvukové reprodukčné prístroje, tzv. „MP3 prehrávače“, ktoré využívajú optické médiá a obsahujú zariadenia, ktoré sa môžu následne aktivovať na účely prijímania rozhlasových signálov pomocou softvéru.

8527 13 99 Ostatné Vysvetlivky k podpoložke 8527 13 10 sa použijú s príslušnými zmenami.

8527 21 20 S laserovým snímacím systémom Vysvetlivky k podpoložke 8527 13 10 sa použijú s príslušnými zmenami.

8527 21 70 S laserovým snímacím systémom Vysvetlivky k podpoložke 8527 13 10 sa použijú s príslušnými zmenami.

8527 91 11 až 8527 91 99 Kombinované s prístrojom na záznam alebo reprodukciu zvuku Stereofonné systémy (hi-fi systémy) dodávané na predaj v malom, ktoré pozostávajú z rozhlasového prijímača a niekoľkých modulových jednotiek pod samostatným krytom, napríklad CD prehrávača, kazetového magnetofónu, zosilňovača s ekvalizérom, sa vždy zatriedia do týchto podpoložiek ako rozhlasové prijímače, ktoré im dávajú podstatný charakter.

8527 91 11 a 8527 91 19 Umiestnené pod spoločným krytom spolu s jedným alebo s niekoľkými reproduktormi Do týchto podpoložiek patria prístroje s neoddeliteľnými reproduktormi. Avšak, do týchto podpoložiek nepatria prístroje s oddeliteľnými reproduktormi i vtedy, keď tieto reproduktory sú pripevnené pomocou upevňovacích prvkov (podpoložky 8527 91 35 , 8527 91 91 alebo 8527 91 99 ).

8527 91 35 až 8527 91 99 Ostatné Ak sú reproduktory na stereosystémy (hi-fi systémy) špeciálne navrhnuté a balené spolu s ostatnými komponentmi súpravy, patria do týchto podpoložiek.

8527 91 35 S laserovým snímacím systémom Vysvetlivky k podpoložke 8527 13 10 sa použijú s príslušnými zmenami.

8528 Monitory a projektory, bez zabudovaných televíznych prijímačov; televízne prijímače tiež so zabudovanými rozhlasovými prijímačmi alebo prístrojmi na záznam či reprodukciu zvuku alebo obrazu Podľa všeobecného pravidla 3 c) na interpretáciu kombinovanej nomenklatúry systémy videomonitorovania pozostávajúce z obmedzeného množstva televíznych kamier a jedného videomonitora patria do tejto položky, ak sú dodávané v súbore na maloobchodný predaj. Komponenty takéhoto systému videomonitorovania sa majú zatrieďovať samostatne, ak nie sú dodávané v súboroch na maloobchodný predaj [pozri vysvetlivky HS k XVI. triede bod (VII)]. Do tejto položky nepatria elektronické čítacie zariadenia pre zrakovo postihnutých (pozri vysvetlivky k podpoložke 8543 70 90 ).

8528 62 00 až 8528 69 80 Projektory Do týchto podpoložiek nepatria výrobky, ktoré pozostávajú z projektora a obrazovky v tom istom prístroji (podpoložky 8528 52 10 až 8528 59 00 , prípadne prístroje s integrovaným televíznym prijímačom podpoložky 8528 72 10 ).

8528 71 11 až 8528 71 19 Videotunery Do týchto podpoložiek patria prístroje so zabudovaným videotunerom, ktorý mení vysokofrekvenčné televízne signály na signály použiteľné prístrojmi na záznam či reprodukciu obrazu alebo monitormi. Tieto prístroje obsahujú voliace okruhy, ktoré umožňujú naladiť špeciálny kanál alebo nosný kmitočet, a demodulačné obvody. Tieto prístroje môžu byť tiež vybavené dekódovacím zariadením (farba) alebo separačnými obvodmi na synchronizáciu. Vo všeobecnosti sú určené na použite so samostatnou anténou alebo spoločnou anténou (t. j. distribúcia vysokofrekvenčným káblom). Výstupný signál je možné použiť ako vstupný signál na monitory alebo prístroje na záznam alebo reprodukciu. Pozostáva z pôvodného kamerového signálu (t. j. nie je modulovaný na účely prenosu). Analógové videotunery v zmysle týchto podpoložiek môžu byť vo forme modulov, obsahujúce aspoň rádiofrekvenčné obvody (blok RF), medzifrekvenčné obvody (blok IF) a demodulačné obvody (blok DEM), kde výstupom je samostatný audiosignál a úplný televízny signál v základnom pásme (CVBS). Digitálne videotunery v zmysle týchto podpoložiek môžu byť vo forme modulov obsahujúce aspoň blok RF, blok IF, blok DEM a dekodér MPEG pre digitálnu televíziu, kde výstupom je samostatný audiosignál a digitálny videosignál. Moduly obsahujúce komponenty analógového aj digitálneho videotunera, patria do týchto podpoložiek, ak sa dá jeden z týchto komponentov zatriediť ako úplný alebo dokončený videotuner uplatnením všeobecného pravidla 2 písm. a) na interpretáciu kombinovanej nomenklatúry. Modul, ktorý nespĺňa uvedené podmienky, sa zatriedi ako časť a súčasť do položky 8529 .

8528 71 11 Elektronické zostavy určené na zabudovanie do strojov na automatické spracovanie údajov Na účely definície termínu „elektronické zostavy“ pozri vysvetlivky k podpoložke 8443 99 10 .

8528 72 10 Televízne projekčné zariadenia Do tejto podpoložky patria prístroje na projekciu s integrovaným televíznym prijímačom. Tieto prístroje projektujú obraz prostredníctvom optického systému na obrazovku. Môžu fungovať na základe technológie CRT alebo plochých panelov (napríklad DMD, LCD, plazma). Projekčná plocha (tienidla) môže byť buď zabudovaná do jednej skrinky s televíznym prijímačom, alebo môže byť oddelená.

8528 72 30 So vstavanou elektrónkovou obrazovkou Do tejto podpoložky patria prístroje s kombináciou funkcie tunera a monitoru v jednom kryte s možným súčasným použitím určitých prvkov. Do tejto kategórie patria domáce televízne prijímače. Uhlopriečka obrazovky znamená aktívnu časť obrazovky meranú v priamej dĺžke.

8529 Časti a súčasti vhodné výlučne alebo hlavne na prístroje položiek 8525 až 8528

8529 90 20 až 8529 90 97 Ostatné Do týchto podpoložiek patria: 1. číselníky; 2. ladiace bloky; 3. clony pre televízne kamery; 4. takzvané adaptéry PAL-Secam. Ide o dekodérové dosky (dosky s plošnými obvodmi, osadené elektrickými súčiastkami) na použitie v televíznych prijímačoch určených pre príjem signálov PAL, aby tieto prijímače mohli byť použité na dvojitý príjem signálov PAL/Secam. Do týchto podpoložiek nepatria vlnovody (zatriedené podľa materiálu z ktorého sú vyrobené).

8529 90 41 a 8529 90 49 Skrine a puzdrá Termíny „skrine“ a „puzdrá“ zahŕňajú kryty nevybavené elektrickými alebo elektronickými komponentmi (napríklad doskami s tlačenými obvodmi, reproduktormi, káblami atď.). „Skrine a puzdrá“ vybavené elektrickými alebo elektronickými komponentmi sú vylúčené (napríklad podpoložky 8529 90 92 alebo 8529 90 97 ). Časti a súčasti „skríň a puzdier“ sú z týchto podpoložiek vylúčené.

8529 90 65 Elektronické zostavy Pozri vysvetlivky k podpoložke 8443 99 10 .

8529 90 92 Na televízne kamery podpoložiek 8525 80 11 a 8525 80 19 a prístroje položiek 8527 a 8528 Táto podpoložka obsahuje takzvané „LCD moduly“ tvorené vrstvou tekutých kryštálov vloženou medzi dve sklené alebo plastové tabule, ktoré nie sú kombinované s možnosťami dotykovej obrazovky, používané pri výrobe monitorov alebo televíznych prijímačov položky 8528 . Tieto moduly sú vybavené jedným alebo viacerými plošnými spojmi alebo integrovanými obvodmi s riadiacou elektronikou iba na zameriavanie pixlov. Nie sú vybavené elektronikou na spracovávanie videa (ako napríklad videokonvertorom alebo počítačom impulzov). Moduly môžu byť vybavené jednotkou presvetlenia a/alebo invertormi. Táto podpoložka neobsahuje zariadenia s tekutými kryštálmi tvorené vrstvou tekutých kryštálov vloženou medzi dve sklené alebo plastové tabule, s elektrickými vodičmi (t. j. na napájanie zo zdroja elektrickej energie) alebo bez elektrických vodičov, vcelku alebo narezané do stanovených tvarov (podpoložka 9013 80 20 ).

8531 Elektrické akustické alebo vizuálne signalizačné prístroje (napríklad zvončeky, sirény, návestné panely, poplachové zariadenia na ochranu proti vlámaniu alebo proti požiaru), iné ako položky 8512 alebo 8530

8531 10 30 a 8531 10 95 Poplachové zariadenia na ochranu proti vlámaniu alebo požiaru a podobné prístroje Pozri vysvetlivky HS k položke 8531 , tretí odsek, časť (E). Do týchto podpoložiek nepatria poplachové zariadenia proti vlámaniu druhu používaného pre motorové vozidlá (podpoložka 8512 30 10 ).

8531 20 20 až 8531 20 95 Návestné panely so zabudovanými zariadeniami s tekutými kryštálmi (LCD) alebo diódami vyžarujúcimi svetlo (LED) Do týchto podpoložiek patria premenlivé elektroluminiscenčné diodové indikácie používané hlavne ako číslicové, a/alebo abecedne číslicové signálne alebo zobrazovacie panely zostavené napr. z buniek alebo rozličných fotoemisných diód. Každé znamienko obsahuje určitý počet fotoemisných diód vo forme komponentov, ktoré sú buď diskrétne alebo pripojené k jednému mikročipu. Tieto zariadenia sú umiestnené na plošnom obvode s dekodérom. Každá číslica alebo zostava číslic je zakrytá priesvitným materiálom, ktorý zosiluje intenzitu svetelných bodov, ktoré produkujú svetelné diódy vytvárajúce čísla alebo písmená zodpovedajúce impulzu zo vstupného signálu.

8531 90 00 Časti a súčasti Do tejto podpoložky patria štítky proti krádeži (ako napríklad štítky s diódou a anténou, tzv. „mikrovlnné štítky“, alebo štítky s mikročipom s rezonančným obvodom, tzv. „štítky s kmitočtovým delením“) pripevnené k tovaru, ktoré keď sa dostanú do signálneho poľa systému proti krádeži podpoložky 8531 10 inštalovaného pri východe z obchodu, pôsobia na prijímaciu elektroniku tohto systému a spustia poplach. Do tejto podpoložky patria aj štítky, v ktorých sa kombinujú dve rôzne technológie, ako napríklad akustomagnetická technológia s technológiou mikrovĺn alebo akustomagnetická technológia s rádiovou frekvenciou. Do tejto podpoložky však nepatria: — štítky zložené z kábla, pásika alebo kombinované z dvoch pásikov, tzv. „magnetické štítky“ alebo „akustomagnetické štítky“, z magnetických materiálov, určené na použitie v rámci kontrolnej zóny systému elektronického sledovania tovaru (EAS) (položka 8505 ), — štítky, ktoré majú v sebe vstavaný jeden alebo viaceré elektronické integrované obvody vo forme čipov a anténu, ale bez akýchkoľvek iných aktívnych alebo pasívnych obvodových prvkov („smart karty“), tzv. „zariadenia rádiofrekvenčnej identifikácie“ (RFID) (podpoložka 8523 52 ), — štítky s jedným alebo viacerými elektronickými integrovanými obvodmi vo forme čipov so zabudovanou anténou a s jedným alebo viacerými kondenzátormi, ale bez akýchkoľvek iných aktívnych alebo pasívnych obvodových prvkov (podpoložka 8523 59 ), — štítky vo forme tlačených obvodov (pozri poznámku 6 k 85. kapitole), tzv. „zariadenia rádiofrekvenčnej identifikácie“ (položka 8534 00 ).

8534 00 Tlačené obvody Do tejto položky patria: 1. papierové štítky vo forme tlačeného obvodu na ochranu proti krádeži, napríklad kníh z knižníc; 2. ohybné elektrické vodiče vo forme tlačených obvodov.

8536 Elektrické zariadenia na vypínanie, spínanie alebo na ochranu elektrických obvodov, alebo na ich spájanie, pripájanie k alebo do elektrického obvodu (napríklad prepínače, vypínače, spínače, relé, poistky, obmedzovače prúdových nárazov, zástrčky, zásuvky, objímky žiaroviek a ostatné prípojky, rozvodné skrine), na napätie nepresahujúce 1 000 V; prípojky na optické vlákna, zväzky alebo káble z optických vlákien Okrem prístrojov opísaných vo vysvetlivkách HS k položke 8536 , do tejto položky patria: 1. rozvádzače (rámy) pre telefónne ústredne; 2. kríženia alebo výhybky vysunutých električkových vedení; 3. svorkovnice pre elektrické motory; 4. spínače napäťového stupňa na transformátory; 5. spojovacie diely na akumulátorové prvky; 6. takzvané indukčné proximitné spínače, t. j. elektronické spínače, ktoré majú voľne vyžarujúcu indukčnú cievku na bezkontaktné ovládanie (zopnutie) spínača, ak sa dostane do rozptylového poľa indukčnej cievky kovový predmet. Takéto spínače sa používajú, napríklad v obrábacích strojoch, dopravníkových a vážiacich zariadeniach namiesto mechanicky ovládaných elektrických koncových spínačov; 7. dvojpolohové spínače umiestnené spolu so zariadením na moduláciu intenzity (dimmerov) v jednom kryte. Ich pomocou sa dá nielen zapínať a vypínať lampy napájané zo siete, ale tiež kontinuálne meniť ich intenzitu svetla; 8. takzvané kontaktné plôšky na pripojovanie elektrických obvodov. Skladajú sa z dvoch na seba umiestnených pružných vrstvičiek plastu, v ktorých je v pravidelných intervaloch zaliaty veľký počet elektrických vodivých kontaktných bodov zo silikónovej gumy. Tieto kontaktné plôšky (podložky) sa používajú napríklad pod klávesmi (tlačidlá) telefónnych prístrojov. Stlačením klávesy (tlačidla) sa dostanú do styku príslušné kontaktné body oboch vrstiev a vznikne elektrický kontakt; 9. elektronické spínače, ktoré pracujú bezkontaktovým spôsobom použitím polovodičových súčiastok (napríklad tranzistory, tyristory, integrované obvody). Avšak, do tejto položky nepatria: a) izolácie a oplášťovanie elektrických vedení (všeobecne položka 7326 ); b) ovládacie (riadiace) zariadenia na železnice a iné dopravné trasy (položka 8530 ).

8536 50 11 Stláčacie Do tejto podpoložky nepatria dotykové spínače (podpoložka 8536 50 19 ).

8536 69 10 až 8536 69 90 Ostatné

Tieto podpoložky zahŕňajú elektromechanické zástrčky (tzv. konektory typu „samec“) a zásuvky (tzv. konektory typu „samica“), ktoré umožňujú zapojenie, napríklad medzi zariadeniami, káblami a prepojovacími doskami.

Konektory môžu mať zástrčku alebo zásuvku na oboch stranách alebo zástrčku alebo zásuvku na jednej strane a iné kontaktné zariadenie na druhej strane (napríklad koncovky s dutinkou pre stláčaný spoj, svorkové, spájkované alebo skrutkové koncovky), pozri príklady, obrázky 1 a 2.

Obrázok 1:

Na jednom konci je konektor napojený na kábel koncovkou s dutinkou pre stláčaný spoj/svorkovou koncovkou. Na druhom konci sa zapojenie uskutoční zasunutím konektora typu „samec“/„samica“.

Obrázok 2:

Na jednom konci je konektor napojený na kábel koncovkou s dutinkou pre stláčaný spoj/svorkovou koncovkou. Na druhom konci sa zapojenie uskutoční zasunutím konektora typu „samica“. Okrem toho je tento konektor vybavený aj prídavnou koncovkou vo forme konektora typu „samec“.

Tieto podpoložky tiež zahŕňajú zásuvné spojené zariadenia pozostávajúce z páru tvoreného zástrčkou a zásuvkou (dva kusy). Každý z týchto výrobkov druhu tvoreného zástrčkou a zásuvkou má jednu zásuvku a jedno iné kontaktné zariadenie.

Tieto podpoložky nezahŕňajú spojovacie alebo kontaktné súčiastky, s ktorými sa elektrické pripojenie vykonáva výlučne inými spôsobmi (napríklad koncovky s dutinkou pre stláčaný spoj, skrutkové, spájkové alebo svorkové koncovky). Tie sú zahrnuté v podpoložke 8536 90 (pozri príklady, obrázky 3 až 7).

Zahrnuté sú však zástrčky a zásuvky s vnútornými alebo vonkajšími závitmi.

Obrázky 3 a 4:

Na jednom konci je konektor napojený na kábel koncovkou s dutinkou pre stláčaný spoj/svorkovou koncovkou. Na druhom konci sa zapojenie uskutoční pomocou skrutky alebo skrutky s maticou.

Obrázky 5, 6 a 7:

Elektrické pripojenie sa nevykonáva zasunutím. Nie je použitý konektor typu „samec“ ani konektor typu „samica“. Elektrické pripojenie sa vykonáva skrutkami alebo svorkami.

8536 69 10 Pre koaxiálne káble Táto podpoložka zahŕňa len zástrčky a zásuvky používané pri koaxiálnych zapojeniach (pozri príklady, obrázky 1 až 6).

Obrázok 5

Koaxiálna zástrčka so závitom

Obrázok 6

Koaxiálny adaptér

8536 69 30 Pre tlačené obvody

Táto podpoložka zahŕňa zástrčkové a zásuvkové konektory, ktoré sa k doske tlačených obvodov alebo flexibilnému tlačenému obvodu pripájajú priamo aspoň na jednej strane zástrčkového alebo zásuvkového konektoru (pozri príklady ďalej).

1. Tento USB konektor sa k doske tlačených obvodov nepripája priamo, a preto je z tejto podpoložky vylúčený.

2. Táto USB zásuvka sa k doske tlačených obvodov pripája priamo, a preto je do tejto podpoložky zaradená.

1. Tento konektor sa k doske tlačených obvodov nepripája priamo, a preto je z tejto podpoložky vylúčený. 2. Tento konektor sa k doske tlačených obvodov pripája priamo, a preto je do tejto podpoložky zaradený.

8536 70 00 Prípojky na optické vlákna, zväzky alebo káble z optických vlákien Pozri poznámku 6 k tejto kapitole. Pozri vysvetlivky HS k položke 8536 , bod (IV).

8536 90 01 Prefabrikované prvky na elektrické obvody Do tejto podpoložky patria prvky pripravené na montáž vedenia elektrického rozvodu. Tieto prvky poskytujú istý stupeň priestorovej flexibility v zásobovaní energiou svietidiel a elektricky riadených strojov a zariadení. Dodávka prúdu sa uskutočňuje pomocou svorkovníc alebo klzných kontaktov. Príklady použitia pozri na schéme nižšie:

8536 90 10 Prípojky a kontakty na drôty a káble Táto podpoložka zahŕňa všetky koncové zariadenia namontované na konce drôtov alebo káblov na vytvorenie elektrického spojenia inak ako zapojením (napríklad koncovky s dutinou pre stláčaný spoj, skrutkové, spájkované alebo svorkové koncovky).

8537 Rozvádzače, rozvodné panely, ovládacie (dispečerské) stoly, pulty, skrine a ostatné základne, vybavené dvoma alebo viacerými zariadeniami položky 8535 alebo 8536 , na elektrické riadenie alebo na rozvod elektriny, vrátane tých, ktoré majú zabudované nástroje alebo prístroje 90. kapitoly, a číslicovo riadené prístroje, iné ako prepájacie a spájacie prístroje a zariadenia položky 8517 Do tejto položky patria zostavy na podložke (napríklad panely, skrine) z rovnakých prvkov zariadení položky 8536 (napríklad spínače svietidiel).

8537 10 91 Programovateľné pamäťové riadiace prvky Do tejto podpoložky patria panelové skrinky, ktoré majú aplikačnú pamäť na elektrické zariadenia strojov. Sú vybavené nielen zariadením položky 8535 alebo 8536 (napríklad relé), ale tiež, napríklad tranzistormi alebo triakmi (obojsmernými triodovými tyristormi) položky 8541 ako spínacími prvkami. Okrem týchto spínacích prvkov majú tiež mikroprocesory (napríklad na logické spracovanie a správu vstupov a výstupov), rozhrania (interface) a napájacie zdroje.

8537 10 98 Ostatné Do tejto podpoložky patria: 1. jednotky káblového diaľkového ovládania pre videorekordéry. Ide o elektrické ovládacie klávesnice (s tlačidlovými spínačmi a inými elektrickými súčiastkami namontovanými na doske), ktoré sa používajú pri ovládaní všetkých funkcií pripojeného videorekordéru cez spojovací kábel; 2. elektrické ovládacie prístroje na predajné automaty. Pozostávajú z ovládacieho panelu, ktorý obsahuje okrem relé a elektrických spínačov, tiež triaky a integrované obvody; Do tejto podpoložky nepatria: a) elektrické riadiace zariadenia známe ako „joystick“ v zmysle znenia poznámky 5 C) k 84. kapitole (položka 8471 ); b) bezdrôtové infračervené diaľkové ovládacie jednotky pre videorekordéry, televízne prijímače alebo ostatné elektrické zariadenie (položka 8543 ).

8538 Časti a súčasti určené výlučne alebo hlavne na použitie so zariadeniami položiek 8535 , 8536 alebo 8537

8538 90 11 Elektronické zostavy Pozri vysvetlivky k podpoložke 8443 99 10 .

8538 90 91 Elektronické zostavy Pozri vysvetlivky k podpoložke 8443 99 10 .

8539 Elektrické žiarovky alebo výbojky, vrátane žiaroviek do svetlometov (zapečatené svetlomety) a ultrafialové alebo infračervené žiarovky; oblúkovky; svetelné zdroje LED: Okrem určitých oblúkoviek (pozri vysvetlivky k podpoložkám 8539 41 00 a 8539 49 00 ), ktoré sú špeciálne vybavené alebo namontované, patria do tejto podpoložky iba vlastné zdroje svetla a ďalej ich diely, ktoré sú identifikovateľné podľa poznámky 2 b) XVI. triedy. Prístroje vybavené takýmito zdrojmi svetla (pozostávajúce napríklad z jednoduchého reflektoru s držiakom alebo stojanom) sú zatriedené do svojej príslušnej položky ako osvetľovacie zariadenie (položka 9405 ), vykurovacie zariadenie (napríklad položka 7321 ) alebo lekárske zariadenie (položka 9018 ), atď.

8539 21 30 až 8539 29 98 Ostatné žiarovky, okrem ultrafialových alebo infračervených Do týchto podpoložiek nepatria: a) odporové žiarovky s uhlíkovými vláknami a žiarovky s nastaviteľným odporom a železnými vláknami v prostredí vodíku (položka 8533 ); b) elektrické žiarovkové zostavy špecifickej dĺžky, ktoré obsahujú pevný počet dekoračných svetiel, hlavne na vianočné stromčeky (položka 9405 ).

8539 31 10 až 8539 39 80 Výbojky, iné ako ultrafialové Do týchto podpoložiek patria: 1. xenónové trubice; 2. spektrálne výbojky; 3. tlejivky; 4. alfanumerické trubice.

8539 41 00 a 8539 49 00 Ultrafialové alebo infračervené žiarovky; oblúkovky Do týchto podpoložiek patria: 1. ultrafialové trubice a žiarovky. Okrem použitia uvedeného vo vysvetlivkách HS k položke 8539 , časť (D), prvý odsek, možno uviesť tieto: a) aktino-chemická tlač (svetlotlač); b) vitaminizácia; c) sterilizácia; d) fotochémia e) výroba ozónu. 2. infračervené žiarovky a trubice. Okrem uvedeného použitia vo vysvetlivkách HS k položke 8539 , časť (D), druhý odstavec, možno uviesť tieto: a) vyhrievanie priestoru; b) zariadenie pre infračervené emitory (napríklad v systémoch na ochranu proti krádežiam); c) vedecký výskum (napríklad spektrálna analýza). 3. Oblúkovky opísané vo vysvetlivkách HS k položke 8539 , časť (E). Oblúkovky s uhlíkovými elektródami sa inštalujú t. j. vo filmových projekčných zariadeniach položky 9007 alebo sa používajú v zariadeniach na reprodukciu dokumentov. Do podpoložky 8539 41 00 patria elektrické oblúkovky so špeciálnymi nosičmi a tiež pohyblivé svetelné zariadenie, pozostávajúce z jednej alebo viac oblúkoviek na mobilnom stojane, určených na použitie predovšetkým vo fotografických alebo filmových štúdiách. Do týchto podpoložiek nepatria: a) svetelné diódy (položka 8541 ); b) elektroluminiscenčné zariadenia, najčastejšie vo forme pásov, dosiek alebo panelov, založené na elektroluminiscenčných látkach (napríklad sirník zinočnatý) nachádzajúci sa medzi dvoma vrstvami vodivého materiálu (položka 8543 ).

8539 90 10 a 8539 90 90 Časti a súčasti Do týchto podpoložiek patria: 1. pätice na žiarovky a výbojky; 2. volfrámové vlákna, špirálové, narezané na dĺžku a pripravené na montáž; 3. kovové elektródy pre výbojkové žiarivky a trubice; 4. sklenené diely (okrem izolačných dielov podpoložky 8547 90 00 ) určené na montáž do vnútra žiaroviek alebo trubíc; 5. nosné konzoly na vlákna.

8540 Elektrónky a trubice so žeravenou katódou, so studenou katódou, alebo s fotokatódou (napríklad vákuové alebo parami alebo plynmi plnené elektrónky a trubice, ortuťové usmerňovacie elektrónky a trubice, CRT obrazovky, snímacie elektrónky televíznych kamier)

8540 11 00 Farebné Do tejto podpoložky patria CRT obrazovky (cathode-ray tubes) opísané vo vysvetlivkách HS k položke 8540 , štvrtý odsek, bod (2), a ktoré vyhovujú podmienkam uvedeným ďalej: 1. štrbinová maska; 2. medzera medzi riadkami rovnakej farby v strede tienidla nie je menšia ako 0,4 mm. Pre uhlopriečku obrazovky pozri vysvetlivky k podpoložke 8528 72 30 .

8540 60 00 Ostatné CRT obrazovky Do tejto podpoložky patria CRT obrazovky (cathode-ray tubes) opísané vo vysvetlivkách HS k položke 8540 , štvrtý odsek, bod (2), časť (d), iné ako podpoložiek 8540 11 a 8540 12 .

8540 71 00 a 8540 79 00 Mikrovlnné elektrónky (napríklad magnetróny, klystróny, permaktróny, karcinotróny), okrem elektróniek s riadiacou mriežkou Do týchto podpoložiek patria elektrónky opísané vo vysvetlivkách HS k položke 8540 , štvrtý odsek, bod (4). Do týchto podpoložiek nepatria elektrónky pre Geigerov-Müllerov detektor (podpoložka 9030 90 00 ).

8540 81 00 a 8540 89 00 Ostatné elektrónky a trubice Okrem lámp, trubíc a elektrónok na usmerňovanie elektrického prúdu, opísaných vo vysvetlivkách HS k položke 8540 , štvrtý odsek, bod (1), do týchto podpoložiek patria fanotróny, tyratróny, initróny a vysokonapäťové usmerňovacie elektrónky do röntgenových prístrojov.

8541 Diódy, tranzistory a podobné polovodičové zariadenia; fotosenzitívne polovodičové zariadenia, vrátane fotovoltických článkov, tiež zostavených do modulov alebo zabudovaných do panelov; diódy vyžarujúce svetlo (LED); zabudované piezoelektrické kryštály

8541 40 90 Ostatné Táto podpoložka zahŕňa fotovoltické články zostavené do modulov alebo zabudované do panelov obsahujúcich obtokové „bypass“ diódy (nie však blokovacie diódy). Obtokové „bypass“ diódy nie sú prvkami, ktoré dodávajú energiu priamo, napríklad motoru (pozri vysvetlivky HS k položkám 8501 a 8541 ).

8541 90 00 Časti a súčasti Okrem častí a súčastí uvedených vo vysvetlivky HS k položke 8541 , do tejto podpoložky patria: 1. držiaky a puzdrá na piezoelektrické kryštály; 2. puzdrá z kovu, steatitu, atď. na zamontované polovodiče. Do tejto podpoložky nepatria: a) elektrické konektory na vedenie prúdu medzi kolíkmi (alebo kontaktmi) a elektródami (položka 8536 ); b) grafitové časti a súčasti (podpoložka 8545 90 90 ).

8542 Elektronické integrované obvody Do tejto položky patria vymeniteľné naprogramované pamäťové moduly vo forme monolitického integrovaného obvodu na elektronické translačné zariadenie, ktoré sa zatrieďujú do podpoložky 8470 10 00 a 8543 70 10 . Do tejto položky nepatria disky (niekedy nazývané ako doštičky) na účely ich použitia v elektronike, pozostávajú z dopovaných chemických prvkov, tiež leštené a tiež epitaxiálne potiahnuté, za predpokladu, že neboli selektívne dotované alebo difundované, aby vytvorili samostatné (oddelené) oblasti (položka 3818 00 ).

8542 31 11 až 8542 31 90 Procesory a riadiace (elektronické) obvody, tiež kombinované s pamäťami, meničmi, logickými obvodmi, zosilňovačmi, hodinami, synchronizačnými obvodmi alebo ostatnými obvodmi Do týchto podpoložiek patria: 1. Mikroprocesory, tiež nazývané mikroprocesorové jednotky (MPU), sú integrované obvody, ktoré možno definovať ako zariadenia vykonávajúce základné inštrukcie, činnosti a systémové riadiace funkcie. Pozostávajú z nasledovných hlavných častí: — aritmeticko-logická jednotka (ALU); — príkazový dekóder a programový ukazovateľ; — riadiaca jednotka; — vstupná a výstupná (I/O) jednotka, na komunikáciu s ostatnými zariadeniami. Mikroprocesor môže pracovať len s použitím internej pamäte a externej pamäte alebo iného zariadenia. Môžu mať jeden alebo viac mikroprogramových pamätí (RAM pamäť alebo ROM pamäte) na príjem alebo uloženie mikroinštrukcií, čím stúpa počet primárnych inštrukcií riadiacej jednotky. Mikroprogramovateľná ROM pamäť, ktorú môže mikroprocesor obsahovať má za úlohu uskladnenie základných binárnych príkazov a nie je považovaná za skutočnú programovú pamäť, ktorá ukladá príkazy k činnosti. Tieto výrobky môžu obsahovať rýchlu vyrovnávaciu pamäť alebo mikroperiférne funkcie. Patria sem tiež mikroprocesory pre špeciálne aplikácie vo vyhotovení „full custom“, „gate array“ alebo „standard cell“. Prevádzková kapacita mikroprocesorov znamená dĺžku každého slova (t. j. 8, 16 alebo 32 bitov), ktoré môže register aritmeticko-logickej jednotky spracovať v jednotlivom mikropríkazovom cykle. 2. Mikroradiče a mikropočítače sú integrované obvody, ktoré obsahujú aspoň nasledujúce hlavné časti: — mikroprocesor, tiež nazývaný mikrospracovateľská jednotka (MPU); — programová pamäť (napríklad RAM, ROM, PROM, EPROM, E2ROM, flash E2PROM) spojená s príkazovým dekodérom a obsahujúca program, ktorý určuje postupnosť inštrukcií; — dátová pamäť (napríklad RAM alebo E2PROM), ktorá oproti mikroprocesorom nie je prístupná mimo čipu — externú zbernicu (na údaje, adresy alebo príkazy). Mikroradiče sú naprogramované alebo ďalej programovateľné a vykonávajú špecifické funkcie iba na určité použitie (napríklad televízne prijímače, video nahrávače alebo prehrávače alebo mikrovlnné rúry). Mikropočítače je možné prevádzkovať samostatne (ako samostatné zariadenie) a na všeobecné použitie (napríklad pre tzv. „mainframes“, minipočítače a osobné počítače). Mikropočítače sú voľne programovateľné podľa požiadaviek užívateľa. Patria sem tiež mikroradiče pre špeciálne aplikácie vo vyhotovení „full custom“, „gate array“ alebo „standard cell“. Spracovateľská kapacita mikroradičov alebo mikropočítačov znamená dĺžku každého slova (t. j. 8, 16 alebo 32 bitov), ktoré môže register aritmeticko-logickej jednotky spracovať v jednotlivom mikropríkazovom cykle. 3. Obvody rozhrania, t. j. integrované obvody, ktoré fungujú ako prechodové prvky (t. j. pomocou prevodu kódu, prevodu medzi sekvenčným a paralelným prenosom bitov, alebo pomocou synchronizácie) a vykonávajú spojenia medzi programami, integrovanými obvodmi, periférnymi zariadeniami alebo nekompatibilnými systémami

8542 31 11 a 8542 31 19 Výrobky špecifikované v poznámke 9b) (body 3 a 4) k tejto kapitole Pozri vysvetlivky HS k položke 8542 , bod (III).

8542 32 11 a 8542 32 19 Výrobky špecifikované v poznámke 9b) (body 3 a 4) k tejto kapitole Pozri vysvetlivky HS k položke 8542 , bod (III).

8542 32 45 Statické pamäte s priamym prístupom (S-RAM), vrátane rýchlej vyrovnávacej pamäte s priamym prístupom (cache-RAM) Rýchle vyrovnávacie pamäte (cache-RAM) sú statické pamäte s priamym prístupom s časovým prístupom rýchlejším ako má hlavná pamäť. Rýchle vyrovnávacie pamäte sa obvykle používajú ako dočasné vyrovnávacie pamäte na účely vyrovnania rýchlosti medzi centrálnou spracovateľskou jednotkou a hlavnou pamäťou.

8542 32 61 až 8542 32 75 Permanentné programovateľné pamäte, elektricky vymazateľné (E 2 PROM), vrátane FLASH E 2 PROM E2PROMs sú vo všeobecnosti po bytoch vymazateľné pamäte. Flash E2PROMs sú pamäte, tiež nazývané „flash pamäte“, „flash E2PROM“ alebo „flash EEPROM“. Flash pamäte sú založené na EPROM alebo E2PROM – technológií a sú elektricky vymazateľné, buď úplne (hromadne) alebo sektorovo (po stránkach alebo blokoch). Programovanie, čítanie a vymazávanie týchto pamätí môže byť zabezpečené dvojitým energetickým prívodom alebo jednoduchým energetickým prívodom. Flash pamäte sú založené na EPROM technológii s usporiadanou štruktúrou (array-structure), zloženou z buniek s jedným tranzistorom. Flash pamäte, založené na E2PROM technológii majú mriežkovú štruktúru pozostávajúcu z buniek s dvomi alebo viacerými tranzistormi alebo z buniek s jedným tranzistorom kombinovaným s iným tranzistorom po sektoroch (strana alebo blok). Posledný typ sa líši od pamätí založených na EPROM-technológii, pretože obsahuje niekoľko charakteristických prvkov E2PROM pamäte (napríklad E2PROM príkazový systém).

8542 32 90 Ostatné pamäte Do tejto podpoložky patria asociatívne pamäte (CAM) a feroelektrické pamäte. Asociatívne pamäte (CAM) sú pamäťové zariadenia s adresovaním podľa obsahu. Pamäťové jednotky týchto zariadení sú ľahšie identifikovateľné podľa ich obsahu alebo časti ich obsahu, ako podľa ich názvu alebo miesta (adresy). Feroelektrické pamäte sú trvalé pamäte získané kombináciou feroelektrického a polovodičového materiálu. Feroelektrický materiál je schopný udržať elektrické polarizácie počas výpadku použitého elektrického poľa. Tieto zariadenia sú zároveň elektricky programovateľné a vymazateľné.

8542 39 11 až 8542 39 90 Ostatné Do týchto podpoložiek patria: 1. špecifické logické obvody, „full custom logic circuits“, ktoré sú určené a vyrobené pre jediného užívateľa. Výrobný proces zahŕňa zapojenie a umiestnenie buniek (logických obvodov) použitím špeciálnej aplikácie difúznych masiek. Špecifické logické obvody sa používajú na vykonávanie špeciálnych funkcií. Sú známe ako aplikovateľné špeciálne integrované obvody, známe ako ASIC; 2. „gate arrays“ sú integrované logické obvody, ktoré pozostávajú z pevných a pravidelných štruktúr programovateľných logických prvkov (tranzistorové jednotky pre napríklad AND-, NAND-, OR- alebo NOR- logické obvody). „Gate arrays“, sú. programované v súlade so špecificky prepojenými logickými prvkami pomocou jedného alebo viacerých metalizovaných vzoriek podľa požiadavky užívateľa; 3. štandardné bunky „standard cells“ sú integrované logické obvody zabudované podľa vopred definovaných požiadaviek užívateľa do fixných pomocných obvodov. Tieto pomocné obvody môžu obsahovať akúkoľvek integrovanú funkciu (napríklad logickú funkciu alebo pamäťovú funkciu; 4. programovateľné logické obvody, ktoré sú integrovanými obvodmi, ktoré tvoria fixné logické prvky. Možná funkcia týchto obvodov je určená užívateľom prepálením prerušiteľných prepojení alebo elektrickým programovaním navzájom prepojených logických prvkov; 5. štandardné logické obvody, ktoré sú integrovanými logickými obvodmi pozostávajúce z menej ako 150-tich logických obvodov (napríklad AND, NAND, OR, NOR). Tieto zariadenia môžu integrovať niekoľko funkcií alebo súborov identických a nezávislých funkcií; 6. obvody rozhrania, ktoré sú integrovanými obvodmi, ktoré fungujú ako prechodové prvky (napríklad pomocou prevodu kódu, prevodu medzi sekvenčným a paralelným prenosom bitov, alebo pomocou synchronizácie) a vykonávajú spojenia medzi programami, integrovanými obvodmi, periférnymi zariadeniami alebo nekompatibilnými systémami. 7. mikroperiférne zariadenia sú integrované obvody vykonávajúce špecifické funkcie na doplnenie mikroprocesorov, mikroradičov alebo mikropočítačov a zlepšujúce ich externú komunikáciu, funkciu riadenia a funkciu rozhrania. Technické charakteristiky mikroobvodu jasne vyjadrujú jeho vzťah a príbuzenstvo s mikroprocesorom, mikroradičom alebo mikropočítačom. Zariadenia na komunikáciu, riadenie a rozhranie môžu pozostávať z riadiacich jednotiek „buscontrollers“, „memory controllers“ (DRAM – controllers, jednotky správy pamäte (MMU), riadiace obvody priameho vstupu do pamäte) alebo periférnych riadiacich obvodov rozhraní („grafikcontroller“, LAN-controller, univerzálne riadiace jednotky pre asynchrónne prijímače/vysielače, riadiace jednotky klávesníc, riadiace jednotky veľkokapacitných pamätí); 8. inteligentné obvody (smartpower circuits), ktoré sú integrovanými analógovými obvodmi, ktoré obsahujú digitálne a analógové prvky (výkonové tranzistory) na riadenie a kontrolu logických výstupných signálov a výkonových výstupných signálov. Tieto zariadenia sú schopné poskytnúť, napríklad ochranu proti vnútornej strate energií, riešenie chýb alebo diagnostickú funkciu. Do týchto podpoložiek nepatria programovateľné permanentné pamäte (PROMs) (podpoložka 8542 32 90 ).

8542 39 11 a 8542 39 19 Výrobky špecifikované v poznámke 9b) (body 3 a 4) k tejto kapitole Pozri vysvetlivky HS k položke 8542 , bod (III).

8543 Elektrické stroje, prístroje a zariadenia s vlastnou individuálnou funkciou, v tejto kapitole inde nešpecifikované ani nezahrnuté

8543 70 90 Ostatné Do tejto podpoložky patria: 1. elektrostatické zariadenia (napríklad na semišovacie stroje); 2. elektroluminiscenčné zariadenia, väčšinou vo forme pásov, dosiek alebo panelov; 3. termo-elektrické generátory skladajúce sa z termoelektrickej batérie, ktorá obsahuje premenný počet termočlánkov a tepelného zdroja (napríklad butan), produkujúce jednosmerný prúd Seebeckovým efektom; 4. eliminátory statickej elektriny; 5. demagnetizačné zariadenie; 6. generátory rázových vĺn; 7. digitálne zapisovače letových dát (letové zapisovače) vo forme elektronických prístrojov odolávajúcich požiaru a nárazu pre kontinuálny záznam špecifických údajov počas letu; 8. bezdrôtové infračervené zariadenie pre diaľkové ovládanie televíznych prijímačov, videorekordérov alebo iných elektrických zariadení; 9. elektronické zariadenie na zvukové efekty používané ako periférie na elektrické gitary, ktoré vytvárajú rozličné zvukové efekty (napríklad duplikácie zvuku, skresľovanie zvuku, ozveny). Tieto zariadenia nie sú umiestnené v gitare, ale sú zapojené medzi gitarou a výkonovým zosilňovačom; 10. elektronické čítacie zariadenia pre zrakovo postihnutých. Tieto zariadenia obsahujú v spoločnom puzdre kameru, ktorá sníma originálny text (napríklad z novín alebo kníh) a monitor, ktorý reprodukuje text v zväčšenej forme Do tejto podpoložky patria tiež malé elektronické zariadenia nenamontované na podložke (vrátane takzvaných „minipočítačov“), ktoré možno použiť na formovanie slov a viet, ktoré sú preložené do vybraného cudzieho jazyka v závislosti od pamäťových modulov používaných v týchto zariadeniach. Majú alfanumerickú klávesnicu a pravouhlý displej. Avšak, do tejto podpoložky nepatria podobné zariadenia s počítacími funkciami (položka 8470 ). Do tejto podpoložky nepatria: a) elektrostatické filtre a elektromagnetické čističe vody (položka 8421 ); b) ultrafialové ožarovacie zariadenia na spracovanie mlieka (položka 8434 ); c) zariadenia na čistenie rôznych predmetov ultrazvukom, (predovšetkým kovových častí a súčastí) a ultrazvukové generátory (položka 8479 ); d) ultrazvukové zváracie zariadenia (položka 8515 ); e) ultrafialové ožarovacie zariadenia na lekárske účely, i keď ich nemusí používať odborník (položka 9018 ); f) elektrické regulátory na reguláciu elektrických alebo neelektrických veličín sa zatrieďujú do položky 9032 .

8544 Drôty, káble (vrátane koaxiálnych káblov), izolované (tiež s lakovým povrchom alebo s anodickým okysličením) a ostatné izolované elektrické vodiče, tiež s prípojkami; káble z optických vlákien vyrobené z jednotlivo oplášťovaných vlákien, tiež spojené s elektrickými vodičmi alebo s prípojkami Do tejto položky nepatria: a) ohybné elektrické vodiče vo forme tlačených obvodov (položka 8534 00 ); b) samostatne predkladané prípojky a adaptéri pre káble alebo iné elektrické vodiče (položka 8535 alebo 8536 ); c) prípojky na káble z optických vlákien (podpoložka 8536 70 00 ).

8544 42 10 Druhu používaného v telekomunikáciách Pozri vysvetlivky HS k položke 8544 . Na účely tejto podpoložky termín „druhu používaného v telekomunikáciách“ tiež zahŕňa elektrické vodiče vybavené prípojkami používané v telekomunikačných sieťach, napríklad na pripojenie stroja na automatické spracovanie údajov (ADP) k modemu. Do tejto podpoložky však nepatria: a) elektrické vodiče vybavené prípojkami, ktoré sa majú použiť na prepojenie rôznych prístrojov (napríklad DVD prehrávača s monitorom alebo stroja na automatické spracovanie údajov (ADP) s monitorom, tlačiarňou, klávesnicou, projektorom atď.); b) elektrické vodiče určené na vloženie do strojov, napríklad do stroja na automatické spracovanie údajov (ADP) alebo jeho jednotky, na prepojenie rôznych vnútorných častí a súčastí stroja; c) elektrické vodiče, ktoré slúžia len na privádzanie prúdu, napríklad elektrické káble.

8544 49 20 Druhu používaného v telekomunikáciách, na napätie nepresahujúce 80 V Vysvetlivky k podpoložke 8544 42 10 sa použijú s príslušnými zmenami.

8544 70 00 Káble z optických vlákien

Do tejto podpoložky patria aj káble z optických vlákien určené napríklad na telekomunikačné použitie, zhotovené z jedného alebo viacerých optických vlákien položky 9001 , pričom každé je obalené dvojitou vrstvou akrylátového polyméru. Obal pozostáva z vnútornej vrstvy z mäkkého akrylátu a vonkajšej vrstvy z tvrdeného akrylátu, ktorá môže byť zafarbená alebo potiahnutá vrstvou rôznych farieb na umožnenie identifikácie vlákien. Optické vlákna sú jednotlivo oplášťované dvojvrstvovým obalom; samé o sebe nepatria ku káblom z optických vlákien položky 8544 , pokiaľ nie sú umiestnené v ochrannom plášti.

Dvojvrstvový obal jednotlivých optických vlákien zabezpečuje ochranu a celistvú štruktúru, napríklad ochranou jednotlivých vlákien pred zlomením a opotrebením.

Príklad štruktúry jednotlivo oplášťovaného optického vlákna položky 9001 :

1. Jadro optického vlákna (jadro skleneného vlákna);

2. Vonkajší plášť optického vlákna (sklo);

3. Vnútorná vrstva obalu z mäkkého akrylátu;

4. Vonkajšia vrstva obalu z tvrdeného akrylátu;

5. Farebná kódovacia identifikácia

Príklady káblov z optických vlákien položky 8544 zhotovených z jednotlivo opláštených vlákien umiestnených v ochrannom plášti:



8545 Uhlíkové elektródy, uhlíkové kefky, osvetľovacie uhlíky, uhlíky na elektrické batérie a ostatné výrobky zhotovené z grafitu alebo z ostatného uhlíka, tiež spojené s kovom, druhu používaného na elektrické účely

8545 90 90 Ostatné Do tejto podpoložky patria: 1. uhlíky na bleskoistky; 2. kontakty pre elektrické ovládacie zariadenie alebo pre reostaty. Do tejto podpoložky nepatria pastové kompozície na elektródy na báze karbonizovaného materiálu (položka 3824 ).

8547 Izolačné časti a súčasti na elektrické stroje, prístroje alebo zariadenia, vyrobené úplne z izolačných materiálov alebo len s jednoduchými, do materiálu vlisovanými drobnými kovovými súčasťami (napríklad s objímkami so závitom), slúžiacimi výlučne na pripevňovanie, iné ako izolátory položky 8546 ; elektrické rozvodné rúrky a ich spojky, zo základného kovu s vnútorným izolačným materiálom

8547 20 00 Izolačné časti a súčasti, z plastov Do tejto podpoložky patria izolačné časti a súčasti získané lisovaním sklenených vlákien máčaných v živici alebo vrstvením či lisovaním vrstiev papiera alebo tkaných materiálov vopred impregnovaných syntetickou živicou, za predpokladu, že príslušné výrobky sú tvrdé a tuhé [pozri vysvetlivky HS všeobecne k 39. kapitole, „kombinácie plastov s inými materiálmi ako textil“, d)].

8547 90 00 Ostatné Do tejto podpoložky patria izolačné tvarovky z papiera alebo lepenky, azbestocementu a sľudy, ako aj ich inštalačné rúrky a spoje uvádzané vo vysvetlivkách HS k položke 8547 , časť (B).

8548 Odpad a zvyšky galvanických článkov, batérií a elektrických akumulátorov; nepoužiteľné galvanické články, nepoužiteľné batérie a nepoužiteľné elektrické akumulátory; elektrické časti a súčasti strojov alebo prístrojov, v tejto kapitole inde nešpecifikované ani nezahrnuté